CELEX: C2006/010/48
Language: el
Date: 2006-01-14 00:00:00
Title: Υπόθεση T-381/05: Προσφυγή ασκηθείσα στις  10 Οκτωβρίου 2005  — Di Bucci κατά Επιτροπής

14.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/24
            
         Προσφυγή ασκηθείσα στις 10 Οκτωβρίου 2005 — Di Bucci κατά Επιτροπής
   (Υπόθεση T-381/05)
   (2006/C 10/48)
   Γλώσσα διαδικασίας: η γαλλική
   Διάδικοι
   Προσφεύγων: Vittorio Di Bucci (κάτοικος Βρυξελλών, Βέλγιο) (εκπρόσωποι: M. van der Woude, V. Landes, δικηγόροι)
   Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   
               —
            
            
               να ακυρωθεί η ρητώς διατυπωθείσα πρόθεση του γενικού διευθυντή της νομικής υπηρεσίας να του χορηγηθούν μόνον τέσσερα μόρια προτεραιότητας από τη γενική διεύθυνση στο πλαίσιο των προαγωγών του 2004, απόφαση που επικυρώθηκε με την απόφαση του γενικού διευθυντή με την οποία απορρίφθηκε η ένστασή του·
            
         
               —
            
            
               να ακυρωθεί η απόφαση του γενικού διευθυντή προσωπικού και διοικήσεως να μην του χορηγηθεί κανένα ειδικό μόριο προτεραιότητας (point de priorité spéciale, στο εξής: PPCP) από την «Comité de promotion pour travail accompli dans l'intérêt de l'institution» (Επιτροπή προαγωγών λόγω εργασίας παρασχεθείσας προς το συμφέρον της υπηρεσίας) κατά τις προαγωγές του 2004·
            
         
               —
            
            
               να ακυρωθούν οι αποφάσεις του γενικού διευθυντή προσωπικού και διοικήσεως να του χορηγηθούν συνολικά 20 μόρια στο πλαίσιο των προαγωγών του 2004 και συνολικά 40 μόρια για την προαγωγή στον βαθμό Α4 κατά την τρέχουσα διαδικασία προαγωγών· ο κατάλογος των υπαλλήλων στους οποίους χορηγήθηκαν μόρια PPCP· ο κατάλογος προακτέων υπαλλήλων στον βαθμό Α5 που κατάρτισαν οι επιτροπές προαγωγών κατά τις προαγωγές του 2004· ο κατάλογος των προαχθέντων στον βαθμό Α4 υπαλλήλων κατά τις προαγωγές του 2004 και, σε κάθε περίπτωση, η απόφαση να μην περιληφθεί το όνομά του στους ως άνω καταλόγους·
            
         
               —
            
            
               να ακυρωθεί, καθόσον είναι απαραίτητο, η απόφαση περί απορρίψεως της ενστάσεώς του·
            
         
               —
            
            
               να καταδικαστεί η καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Προς στήριξη της προσφυγής του, ο προσφεύγων επικαλείται επιχειρήματα παρόμοια με αυτά που προβάλλονται στο πλαίσιο της υποθέσεως T-311/04 (1).
   
      (1)  ΕΕ C 262 της 23.10.2004, σ. 44